cyanic-selkie/wikianc huggingface dataset:
Olsenbanden jr. Mestertyvens skatt
Handlingsreferat
Egon klarer å snike seg inn på Akershus festning, for å stjele et dokument og ett par briller som tilhørte Henrik Wergeland. Ved hjelp av Wergelands briller, kan de identifisere en annen ledetråd på dokumentet. Egon og bestefaren hans kan deretter finne en skjult boks gjemt i en stein-mur i kjelleren på festningen. Men etter at de har fått tak i skattekartet, blir de overmannet av Arne og Bjarne, som i all hemmelighet hadde fulgt etter dem. De blir låst inne i et fangehull under festningen. De to direktørene forsøker deretter å få tak i den antatte skatten. Men Eugen og Egon legger også ut på denne jakten, etter å ha frigjort seg fra fengselet. I mellomtiden blir Egon Olsen savnet fra klassen sin. Hermansen og Holm begynner å lete, sammen med lærer frøken Pirkeldal, for å finne igjen Egon.
Produksjon
Innspillingen startet i juni 2009 og det var fra Norsk filminstitutt bevilget 8,5 millioner kroner i produksjonsstøtte.
Claudio Licciardello
Claudio Domenico Licciardello (født 11. januar 1986 i Catania) er en italiensk friidrettsutøver, som spesialiserer seg på 400 meter sprint.
Hans beste resultat hittil er sølv på 400 meter og gull på 4 x 400 meter stafett ved EM i friidrett innendørs 2009.
Karriere som junior
Licciardello fikk bronse på 400 meter ved European Youth Olympic Festival i 2003, som ble arrangert i Paris i Frankrike. Året etter deltok han ved junior-VM i friidrett 2004 i Grosseto, men ble slått ut i semifinalen, med tiden 47,35.
Karriere som senior
Hans første store seniormesterskap var VM i friidrett 2005 i Helsingfors. Her løp Italia på 3.04,40 i sitt innledningsheat, og gikk ikke videre til finalen.
Licciardello deltok i EM 2006 i Göteborg, der han ble utslått i semifinalen på 400 meter. Det italienske stafettlaget på 4 x 400 meter ble slått ut i innledningsheatet. Ved Europacupen i friidrett for klubblag (European Champion Clubs Cup) fikk han gull på 400 meter både i 2006 og 2007. På nasjonalt nivå fikk han gull på 400 meter i det italienske mesterskapet for lag utendørs, og sølv på samme distanse innendørs, i 2007.
I 2008 vant han 400 meter i det italienske mesterskapet innendørs. Ved Europacupen i friidrett i Annecy fikk han sølv, og han fikk også sølv ved Europacupen i friidrett innendørs i Moskva. Han deltok også i OL 2008, der han gikk videre fra innledningsheatet med tiden 45,25, men ble slått ut i semifinalen, der han løp på tiden 45,64 og kom sist i sitt semifinaleheat.
Det store gjennombruddet kom på hjemmebane under innendørs-EM 2009 der han tok sølv på 400 meter etter Johan Wissman, og i tillegg var med på vinne gull på 4 x 400 meter stafett, sammen med Jacopo Marin, Matteo Galvan og Domenico Rao. Han vant også gull på 400 meter for andre år på rad, ved det italienske mesterskapet innendørs i 2009.
Ved Europacupen i friidrett for klubblag 2010 i Vila Real de Santo António i Portugal fikk han igjen sølv på 400 meter, mens han ved Lag-EM i friidrett 2010 i Bergen kom på 4.-plass. Han deltok også på det italienske laget som kom på 8.-plass i finalen. Licciardello løp her sammen Marco Vistalli, Luca Galletti, og Andrea Barberi.
I 2012 ble han for første gang italiensk mester på 400 meter utendørs, i juli. Han løp på 46,15, og vant med det foran hhv. Isalbet Juarez og Lorenzo Valentini. Internasjonalt vant han også en ny gullmedalje - han vant 400 meter ved Europacupen i friidrett for klubblag i Vila Real de Santo António.
Michael O’Hare
Michael O'Hare (født 6. mai 1952 i Chicago i Illinois - død 28. september 2012) var en amerikansk skuespiller. Han var mest kjent for sine hovedrolle i Babylon 5, der han spilte rollefiguren «Jeffrey Sinclair», commander på romstasjonen Babylon 5.
O'Hare ble født i Chicago i Illinois. Han var med i flere teater-oppsettinger i New York-området, inklusive rollen som oberst Jessup i den originale scene-versjonen av A Few Good Men (rollen ble spilt av Jack Nicholson i filmversjonen).
I 1992 fikk han hovedrollen som Commander «Jeffrey Sinclair» i science-fiction fjernsynsserien Babylon 5. O'Hare var i serien den første sesongen, men både han og seriens produsent J. Michael Straczynski sa at avgjørelsen om at rollefiguren skulle forsvinne var gjensidig og etter avtale. O'Hare kom tilbake og spilte «Jeffrey Sinclair» i to senere episoder i serien, slik at produsentene kunne ordne opp i løse tråder. Han har også vært med i to av filmene basert på Babylon 5.
Utvalgt filmografi
Listen under er ikke komplett, se Internet Movie Database – Michael O'Hare
Austrheim skole
Austrheim skole kan vise til flere skoler i Norge:
Fylkesvei 425 (andre betydninger)
I Norge finnes fylkesvei 425 i de følgende fylkene:
Den store nordiske krig
Den store nordiske krig (dansk: Den Store Nordiske Krig, tysk: Großer Nordischer Krieg, svensk:  Stora nordiska kriget ) var en serie med kriger som ble ført i Nord- og Øst-Europa fra 1700 til 1721 mellom på den ene siden Sverige og på den andre en stor og skiftende koalisjon bestående av Sachsen-Polen, Danmark-Norge (1700 og 1709-1720) og Tsar-Russland, samt fra 1715 også Preussen og Hannover. Krigen begynte med et koordinert angrep på Sverige fra koalisjonen i 1700 og ble avsluttet ved freden i Nystad i 1721. Norge ble krigsskueplass i 1716 og 1718, da svenskekongen Karl XII invaderte landet. Sverige mistet sin stormaktsstilling som følge av krigen, mens Tsar-Russland etablerte seg som en europeisk stormakt og den dominerende makt i Østersjøområdet.
Bakgrunn
Mellom 1560 og 1660 skapte Sverige et Østersjøimperium (perioden er kjent som Stormaktstiden) sentrert rundt Finskebukta, bestående av provinsene Karelen, Ingermanland, Estland og Livland. Under tredveårskrigen skaffet Sverige seg besittelser i Tyskland, bl.a. Vestpommern, Wismar, hertugdømmene Bremen og Verden. Samtidig erobret Sverige danske og norske provinser nord for Øresund, bl.a. den gamle danske provinsen Skåne. Disse erobringene skyldtes i stor grad den svenske armeens gode trening. Den svenske hær var langt mer profesjonell enn de fleste kontinentale arméer og kunne skyte betydelig bedre på grunn av sin våpentrening. Imidlertid klarte ikke Sverige å støtte og opprettholde hærens slagkraft når krigene ble langvarige, og omkostningene ved krigføringen ikke kunne belastes de okkuperte landene.
I 1617 hadde freden i Stolbovo til Sveriges fordel hindret Russlands tilgang til Østersjøen, og i første halvdel av 1600-tallet førte den interne striden i Russland til at landet ikke var i stand til å utfordre Sverige for å vinne tilbake disse områdene. Senere i århundret ble Russland styrket, særlig under Peter den store, som ønsket å vinne tilbake de tapte områdene og gjenetablere et russisk nærvær i Østersjøen. På slutten av 1690-tallet klarte eventyreren Johann Patkul å få i stand en allianse mellom Russland, Danmark og Sachsen, og i 1700 angrep de tre landene Sverige.
Norge
Fra og med 1709 ble Norge i større grad påvirket av konflikten, og både i 1716 og 1718 ble Norge invadert av Karl XII. Konflikten og invasjonene førte til at befolkningen i Norge ble pålagt store økonomiske byrder. I perioden 1709–1720 økte skattetrykket, og mange menn ble utskrevet til militærtjeneste, enten som soldater i hæren eller matroser i den dansk-norske flåten. Mange unge menn jobbet på gårder eller som tjenestefolk. Utskrivningen av menn fikk dermed konsekvenser for gårdsdriften mange steder i Norge, siden det var færre til å utføre arbeidet. Det var en generell mangel på tjenestefolk, mange gårdsbruk ble liggende øde, og mange ugifte kvinner og eldre manglet forsørgere.
For Finnmark og Troms fikk krigen store indirekte følger. Russerne brente ned byene innerst i Bottenviken. De fór hardt frem, mennene ble systematisk drept, kvinnene og barna tatt med til fangenskap i Russland. Dette førte til en stor innvandring av finner og samer til Norge.
Norske soldater var utplassert nær grensen fra og med 1709. Mellom 1716 og 1719 ble mange danske og tyske soldater innkvartert rundt om på norsk side. Forholdet mellom bøndene og de fremmede soldatene var preget av flere konflikter. Soldatene ble anklaget for å spise for mye, drikke for mye, ikke betale for seg, og for å ødelegge bøndenes inventar og jorder. Det økte skattetrykket, utskrivningen og innkvarteringen av soldater, sammen med de mange ekstraskattene, førte til at befolkningen i Follo var under et sterkt økonomisk press.
Sverige invaderte Norge i 1716 i det første Norgesfelttoget. De svenske soldatene beslagla mat, penger og andre forsyninger fra lokalbefolkningen, blant annet i Vestby og Ås. Enkelte storgårder ble plyndret, men det var generelt få overgrep mot befolkningen. Mange bønder flyktet allikevel fra de svenske styrkene.
Det ble utplassert svenske avdelinger i Son for å bevokte forbindelseslinjene til Sverige. Oberstløytnanten Erik Rydningsvård hadde svensk kommando i Son og prøvde å samle inn mat, penger og andre forsyninger fra befolkningen. Mange bønder nektet å betale de svenske soldatene, og det førte til at okkupantene prøvde å ta til seg forsyningene med makt. Etterhvert begynte de få gjenværende bøndene å yte motstand mot den svenske okkupasjonen. Etter det mislykkede forsøket på å erobre Fredriksten festning i 1716 trakk svenskene seg ut. Karl XII invaderte Norge igjen i 1718.
Svenske seire
Fra begynnelsen av den store nordiske krig led Sverige under kong Karl XIIs manglende evne til å se situasjonen fra annet enn sitt personlige synspunkt. Han var så besatt av trangen til å hevne seg på sine fiender at det overskygget alle andre vurderinger. Igjen og igjen under disse atten årene med krig unnlot han å utnytte mulighetene til å oppnå en fordelaktig fred for Sverige. Første del av krigen ga Sverige en rekke seire. Danmark ble beseiret sommeren 1700 under krigens første store slag, og det så grundig at landet ikke kunne delta i krigen på flere år. Deretter fulgte Russland, som led et knusende nederlag i slaget ved Narva i november.
Etter at han hadde oppnådd å oppløse den første koalisjonen mot ham ved freden i Travendal og seieren i Narva, så den svenske kansellipresidenten Bengt Gabrielsson Oxenstierna en gyllen mulighet til å få avsluttet krigen og etablere seg som Europas megler. Sjansen bød seg fordi andre europeiske land, særlig Frankrike og sjømaktene som stod på terskelen til den spanske arvefølgekrig, ønsket tilslutning fra Sverige. På denne tiden tilbød representantene for Polen-Litauen (som anså seg som nøytrale til tross for sin konges aktive deltagelse i den anti-svenske koalisjonen) å være meglere mellom den svenske kongen og August den sterke. Men Karl, som var oppsatt på å avsette August fra den polske tronen, holdt seg stolt borte og angrep Polen. Med dette endte Polens nøytralitet, og landet gikk inn i krigen på sin konges side. Fem år senere, den 24. september 1706, sluttet Karl XII likevel fred med Polen ved traktaten i Altranstädt. Men denne traktaten var ikke til fordel for Sverige, som ikke fikk noen kompensasjon for seks års krigføring, og som derfor led et politisk nederlag.
Russiske seire
Mellom 1700 og 1707 ble to av Sveriges baltiske provinser, Estland og Ingermanland, erobret av tsaren, og en tredje, Livland, var lagt i ruiner. For å sikre sine besittelser grunnla Peter byen St. Petersburg i Ingermanland i 1703. Han begynte å bygge opp en marine og en moderne hær, basert hovedsakelig på infanteri trent i bruk av skytevåpen.
Men selv nå kunne Karl med et pennestrøk ha fått tilbake nesten alt han hadde tapt. I 1707 var Peter villig til å tilbakelevere alt bortsett fra St. Petersburg og Neva-linjen. Igjen ønsket Karl imidlertid å risikere alt for å redde en større del av sine tidligere baltiske besittelser. Året etter invaderte han Russland, men møtte kraftig motstand fra general Mensjikov og dro med hæren sin til Ukraina for vinteren. Der ble hans styrker svekket av det kalde klimaet og Peters bruk av den brente jords taktikk. Da han fortsatte kampanjen våren 1709, hadde Karl mistet en tredjedel av hæren, og han led et knusende nederlag for Peter i slaget ved Poltava. Etter slaget måtte han flykte til Det osmanske rike, hvor han tilbrakte fem år i eksil i Bender (Tighina i det nåværende Moldova). Peters seier kom overraskende på de europeiske stormaktene, og på én dag hadde Russland etablert seg som en av dem.
Dette svenske nederlaget avsluttet ikke krigen, men det avgjorde den. Danmark-Norge og Sachsen gikk inn i krigen igjen, og August den sterke gjenvant den polske tronen med hjelp av Boris Kurakin. Peter fortsatte sin kampanje i Østersjøområdet og bygget opp en mektig marine. I 1714 klarte Peters marine å erobre en del av den svenske marinen da Russland første gang seiret i et sjøslag ved Hangöudd, og dette førte til at Finskebukta ble stengt for svenske fartøyer og Finland forble okkupert av Russland gjennom resten av krigen.
Stralsunds fall
Bare besluttsomheten til kansleren, grev Arvid Horn, gjorde at Sverige kunne fortsette krigen helt til Karl endelig returnerte fra Det osmanske rike. Kongen kom til den svenskkontrollerte byen Stralsund i november 1714. Sverige var da i krig med hele Nord-Europa, og Stralsund var dømt til å falle. Karl ble der til desember 1715 og flyktet bare få dager før Stralsund falt.
På dette tidspunktet ble Karl av mange ansett som gal, ettersom han ikke ville tenke på fred, og Sverige allerede hadde betalt en fryktelig pris for krigen, uten noe håp i sikte. Alle Sveriges baltiske og tyske besittelser var tapt.
Avslutning
Selv om Karl etter hjemkomsten i 1715 tok personlig kontroll over krigføringen, oppnådde han lite. Året etter angrep han Norge og marsjerte gjennom store deler av Østlandet før han besatte Christiania og beleiret Akershus festning. Men den svenske hær måtte heve beleiringen og trekke seg tilbake etter at Tordenskiold ødela den svenske forsyningsflåten i Dynekilen. En ny svensk invasjon i 1718 kom ikke lenger enn til Halden, hvor Fredriksten festning ble beleiret. Her ble Karl XII drept om natten 11. desember 1718 mens han var i løpegraven foran festningen.
I mellomtiden hadde også Preussen og Hannover sluttet seg til koalisjonen mot Sverige i håp om landevinninger ved fredsslutningen, men samarbeidet ble svekket av rivalisering og av britisk intervensjon. Britene ville hindre et fullstendig svensk sammenbrudd for å sikre maktbalansen i Nord-Europa. De siste krigshandlingene var en serie russiske og danske herjinger langs den svenske kysten, bl.a. i Stockholms skjærgård. Sverige ble til slutt tvunget til forhandlingsbordet, hvor Storbritannia og Frankrike dikterte betingelsene. Ved fredsslutningen med Danmark på Frederiksborg slott i 1720 fikk Danmark beholde de gottorpske delene av Slesvig, som formelt ble annektert i 1721, men ellers ble alt som det hadde vært før krigen.
Den endelige avslutningen av den store nordiske krig var freden i Nystad i 1721. Sverige hadde mistet alle de oversjøiske besittelsene som landet hadde erobret i 1600-årene og var ikke lenger en europeisk stormakt. Russland vant Sveriges baltiske besittelser og var fra da den sterkeste makten i Øst-Europa. Sveriges utilfredshet med krigens resultat førte til Den russisk-svenske krig (1741–1743) og Gustav IIIs russiske krig.
Slag under den store nordiske krig
Alle datoene er i henhold til gregoriansk kalender.
Fylkesvei 2612
Fylkesvei 2612 går mellom Skåbu og Karistua i Nord-Fron kommune.
Frem til 2019 hadde veien betegnelsen fylkesvei 425 (Oppland).
Richard Badew
Richard Badew (død 1361) var visekansler og senere kansler ved University of Cambridge i det 14. århundre. Han grunnla University Hall, det nåværende Clare College.
Powerman 5000
Powerman 5000 (noen ganger forkortet til PM5K) er et rockeband fra Boston, som ble grunnlagt i 1991. Over et tiår har gruppen gitt ut flere album, og fikk deres høyeste kommersielle suksess i 1999, med Tonight the Stars Revolt!, et album med science fiction-tema. Frontamennen Spider One er også Rob Zombies lillebror, og stilen deres har ofte vært sammenlignbar. Han er også de eneste gjenværende originale medlemmet.
Tidligere år (1991 - 1996)
I 1991 sluttet Spider på kunstskolen, og kjøpte et billig 4-track hjemmestudio og en trommemaskin. Han jobbet under tittelen "MC Spider", og spilte inn Much Evil med produsenten Lamar Lowder. Han fikk lokal suksess, og bygget et band under navnet Powerman 5000. Stilen deres lå i rap/metal, en stil som enda ikke hadde fått popularitet. I 1993 ble Adam 12, en gitarist med lang erfaring, med i bandet. I 1994 og '95, gav Powerman ut to uavhengige album, True Force og The Blood Splat Rating System. Også disse to var lokale suksesser. I 1996 fremførte de på den andre scenen under Ozzfest, og de viste seg også i en episode av Beverly Hills 90210, hvor David og Donna spilte inn en musikkvideo for sangen "Strike the Match".
Dreamworks og Tonight the Stars Revolt! (1997 - 2002)
I 1997 skrev bandet under på en kontrakt med Dreamworks Records, og gjenutgav en nyinnspilling av The Blood Splat Rating System (med to nye spor) under navnet Mega!! Kung Fu Radio. Bandet turnerte, og spilte på hovedscenen under Ozzfest i 1997, men har ikke vært der siden. De gav ut singler som "Organizized" og "Tokyo Vigilante #1". I 1999 ble gitarist M.33 (Mike Tempesta) med i bandet da de fikk sitt største gjennombrudd. De laget en rar blanding av science fiction (som Spider alltid hadde interessert seg for) og "Action Rock" (deres navn på deres egen type energirike, sterke rock), og gav ut Tonight the Stars Revolt!, som inneholdt hitsinglene "When Worlds Collide", "Nobody's Real", og "Supernova Goes Pop". Albumet solgte over en million kopier.
Et album som skulle følge opp etter Tonight the Stars Revolt! ble gitt ut med navnet Anyone for Doomsday?. Albumet ble spilt inn, og en singel, "Bombshell", ble gitt ut til radiostasjonene. Albumet ble derimot kansellert før den satte utgivelsesdatoen. Anyone For Doomsday? ble senere gitt ut på Spider sitt eget plateselskap, Megatronic Records, men ble snart fjernet grunnet juridiske problemer. Det er fremdeles diskusjoner om hvorvidt albumet ble kansellert grunnet det som skjedde den 11. september i 2001, og den negative tittelen, men albumet ble ferdigstilt og satt til å gis ut i august 2001, en hel måned før angrepet. Spider har sagt i intervjuet at albumet ble kansellert fordi det hørtes for mye ut som de tidligere albumene, og at han ville gi ut noe nytt og friskt, istedenfor å gjenta seg selv. Konflikter etter dette førte til at de langvarige medlemmene Dorian 27 (Dorian Heartsong) of Al3 (Allen Pahanish) forlot bandet. Ad7 (Adrian Ost) og Siggy Sjursen erstattet dem.
Det som fikk media til å få øynene opp for bandet kom etter remaken deres av sangen "Relax", originalt av Frankie Goes to Hollywood. Denne nye versjonen ble brukt i rulleteksten for komediefilmen fra 2001, Zoolander, og hjalp absolutt med å spre bandets navn til et videre publikum.
Transform (2003 - 2005)
Bandet gav ut albumet Transform i 2003, et album som var mye mer preget av punk, og som la fra seg de kostymene de hadde hatt fra Tonight the Stars Revolt!-eraen. Albumet inneholdt hitsinglene "Free" og "Action", og selve albumet var mye mer avhengig av effekter man finner i industriell metal. Etter utgivelsen av bandet ble Dreamwork Records kjøpt opp av Interscope Records, og Powerman 5000 takket nei til å flytte. Spider fortsatte heller med sitt eget plateselskap, Megatronic Records. I 2005 ble ny musikk gitt ut, på Spiders plateselskap, i form av et veldig sjeldent album kalt The Good, the Bad and the Ugly Vol. 1, og i ny musikk fra et album som skal komme ut i 2009.
Destroy What You Enjoy (2006 - 2007)
De startet på en ny turne, men M.33 ble kastet ut av bandet for å hele tiden starte krangler, og Adam 12, som var med på albumet, var ikke med på turneen. Gitarist fra Alien Ant Farm, Terry Corso, og gitarist for Halfocked (det første bandet på Spiders plateselskap), Johnny Rock, ble kalt inn for å hjelpe til under showne. Bandet skrev under kontrakt med DRT Entertainment, som gav ut albumet Destroy What You Enjoy den 1. august 2006. Sangen "Wild World" var den første singelen fra dette albumet.
Somewhere on the Other Side of Nowhere (2007-2009)
Den 21. mai 2007, annonserte Powerman 5000 at de skulle gi ut et nytt album i 2007 via bloggen sin på MySpace. Det følgende er tatt direkte fra nyhetsposten: "Considering the bands track record of putting out cds once every three years it seems hard to believe that, yes we will put out a new disc in 2007!! It's all just beginning to develop and the wheres, whos and whats are to be determined but new rock is on the way!!" Det har derimot ikke blitt gitt ut noe informasjon om albumet, og det ble ikke gitt ut i 2007, eller 2008.
Den 28. januar ble det gitt ut forhåndsvisning av sporene på deres kommende, sjette album, på MySpace-siden deres. Sporene het "Super Villain", "V is for Vampire" og "Horror Show". Powerman 5000 skrev at "Super Villain" skulle bli tilgjengelig for kjøp via iTunes og Amazon.com den 10. februar. Datoen ble presset bak flere ganger, og endte opp med en utgivelse om våren.
Den 7. april 2009, skrev Powerman 5000 på MySpace-siden sin at Anyone for Doomsday? hadde blitt gjenutgitt. Den lovlige kampen endte, og albumet ble gitt ut under SKG Music License. Albumet er tilgjengelig på iTunes som digital nedlasting. Den 21. april gav bandet ut "V is for Vampier", den andre singelen fra deres kommende album, som var planlagt til en utgivelse om sommeren.
Poweman 5000 gav ut coverdesignet for albumet den 6. september 2009, og annonserte samtidig den kommende turneen deres som skal starte den 24. oktober. De har også gitt ut to promovideoer på YouTube  for det kommende albumet deres, som bekrefter utgivelsesdatoen, den 6. oktober. I det samme blogginnlegget skrev bandet at de skulle starte innspilling av en musikkvideo for "Super Villain", og deretter starte en nasjonal turne.
Quinze de Novembro
Quinze de Novembro er en kommune i delstaten Rio Grande do Sul i sørregionen av Brasil.
Tara (elv i Russland)
Tara (russisk: Та́ра) er ei elv i Novosibirsk og Omsk oblast i Russland. Den er ei høyre sideelv til Irtysj, og er 806 km lang med et nedbørfelt på 18 300 km². Middelvannføringen 108 km fra munningen er 40,8 m³/s.
Tara er seilbar 350 km oppover fra munningen, noe lengre under vårflommen fra april til juni.
Volkswagen Phaeton
Volkswagen Phaeton er Volkswagens direkte konkurrent til Mercedes-Benz S-klasse og en luksusmodell i samme klasse som BMW 7-serie og Audi A8. Phaeton passerte 25 000 solgte biler i september 2006. Halvparten av disse ble solgt i hjemlandet Tyskland.
Tadsjikistan under Sommer-OL 2000
Tadsjikistan under Sommer-OL 2000. Fire sportsutøvere, to menn og to kvinner, fra Tadsjikistan deltok i to sporter, friidrett og svømming, under Sommer-OL 2000 i Sydney. Det var andre gangen som Tadsjikistan deltok i et sommer-OL. De vant ikke noen medalje.
Ragnar Kårhus
Ragnar Kårhus (født 31. juli 1963) er en norsk næringslivsleder. Han var leder for Group Industrial-program i Telenor-konsernet, da han 1. august 2014 tok over som SVP & CEO for Telenor Broadcast Holding & CEO for Canal Digital AS. Fra 2019 er han finansdirektør i Schibsted.
Selskapet har en samlet omsetning på ca 6 milliarder kroner, med virksomhet i Norden, England og Belgia.
Fra november 2007 til september 2011 var Kårhus administrerende direktør i Telenor Norge. Telenor Norge er Telenor-konsernets største datterselskap med en totalomsetning på ca 26 milliarder kroner.
Kårhus har jobbet i Telenor-konsernet siden 2000, frem til 2007 som økonomidirektør i ulike forretningsområder i Norge og Norden. Fra 2006 var Kårhus også nestleder for Telenors nordiske forretningsområde.
Siden 2008 har Kårhus vært styremedlem og siden 2013 styreleder i Abelia, NHOs forening for kunnskaps- og teknologibedrifter.
Ragnar Kårhus er utdannet siviløkonom fra Handelshøyskolen BI, og har høyere revisoreksamen fra Norges Handelshøyskole.
Bark (album)
Bark er det sjuende studioalbumet til det amerikanske rockebandet Jefferson Airplane. Det var det første albumet bandet ga ut etter at bandets grunnlegger Marty Balin hadde sluttet. Det ble utgitt i 1971.
Amara praetermissa
Amara praetermissa er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Amara praetermissa finnes i nesten hele Europa, og er utbredt østover i Asia. Finnes i Norge.
Utseende
Amara praetermissa er 6-8 mm lang med bronsefarge. Beina og antennene er lysere, mer gul-brune. Brystskjoldets bakhjørner er tydelig avsatt, men uten å være markert utstikkende. Sidene og  bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.
Levevis
Amara praetermissa lever på kalkrike lokaliteter uten for tett vegetasjon. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. De er i hovedsak plantespisere, men kan også være predatore.
Liste over Frankenstein-filmer
Få figurer er det laget flere filmer om enn «Dr. Frankenstein» og hans monster fra Mary Shelleys roman Frankenstein. Her følger en liste over alle filmer om vitenskapsmannen og hans monster som er laget der monsteret opptrer.
Bestikkregning
Bestikkregning er en klassisk metode innen sjøfart og luftfart som kan benyttes for å estimere et fartøys posisjon. Om man vet hvor langt og i hvilken retning man har forflyttet seg fra en kjent posisjon kan man beregne sin nåværende posisjon. De klassiske hjelpemidlene er en logg (hastighetsmåler), klokke og magnetisk kompass. Disse er alle belemret med unøyaktigheter. Loggen måler hastigheten gjennom vannet, men har ingen indikasjon for havstrømmer, de tidlige klokkene var unøyaktige i sjøgang og magnetkompasset kan påvirkes av misvisning, deviasjon og tilfeldig endring i deviasjon grunnet magnetisk last. En hadde heller ingen avlesning for avdrift grunnet vind. Med tabeller kunne en korrigere noe for feilene, men etter som tiden gikk fra sist sikre posisjon som ble oppnådd ved astronomisk navigasjon, ville avviket fra beregnet posisjon og til virkelig posisjon kunne bli betydelig.
Ved tilgang på rimelig og svært presis satellittnavigasjon som det amerikanske GPS, er tradisjonell bestikkregning ikke lenger brukt av profesjonelle navigatører. Likevel er det vanlig at jordomseilere lærer seg stjernenavigasjon og har de nødvendige tabeller ombord som en reserveløsning dersom de elektroniske instrumentene faller ut.
Wakil Ahmed Muttawakil
Wakil Ahmed Muttawakil (født rundt 1971) var den siste kjente utenriksministeren i Taliban-regjeringen i det islamske emiratet Afghanistan. Før dette var han talsmann og sekretær for Mullah Mohammed Omar som er lederen for Taliban.
Muttawakil sendte en utsending for å advare USA om planer om at Al-Qaida planlagte et angrep før 11. september 2001. Årsaken til at han valgte å advare USA om terrorangrepet skal ha vært at han skjønte at USA ville igangsette motangrep som ville utsette det trygge tilholdsstedet til gruppen i Afghanistan for fare.
Etter at Nordalliansen som var ledsaget av amerikanske og britiske styrker styrtet Taliban-regimet så overgav Muttawakil seg etter to ukers forhandlinger til regjeringsstyrkene i Kandahar i begynnelsen av februar 2002.
Han tilbrakte deretter noen år i fengsel og husarrest i Afghanistan før han løp til parlamentsvalg i 2005.
Dansk Forfatterforenings H.C. Andersen Legat
Dansk Forfatterforenings H.C. Andersen Legat er et legat som blir delt ut av Dansk Forfatterforening til minne om og påskjønnelse av forfatteren H.C. Andersen. Det blir som regel utdelt rundt H.C. Andersens fødselsdag den 2. april. Det er Kulturministeriet som har stilt legatets beløp til rådighet for Dansk Forfatterforening. Legatet ble opprettet i 1955 i anledning av 150-årsjubileet for H.C. Andersens fødsel i 1805.
Den første som fikk legatet var Karen Blixen.
Raza Odiada
Raza Odiada er det andre studioalbumet til bandet Brujeria. Brujerias hovedkonsept er satanisk, anti-kristen, pro-sex, pro-immigrasjon, pro-narkosmugling, og politisk.
Tittelsporet «Raza Odiada» (oversatt til norsk: «Forhatt rase») er en kritisk sang til Pete Wilson og hans motstand mot ulovlig innvandring og rasemessig forfordeling. Denne sangen har også med Dead Kennedys eks-vokalist Jello Biafra som Pete Wilsons stemme. «La Migra» er en sang om ulovlig innvandring og korrupsjon. «Revolución» er en pro – EZLN-sang.
Tre av sporene var først utgitt på 7"-singlene El Patron (El Patron and Hermanos Menendez) og Machetazos (Padre Nuestro) på Alternative Tentacles Records.
Yeongnam
Regionen inkluderer dagens provinser Nord-Gyeongsang og Sør-Gyeongsang og de selvstyrte byene Busan, Daegu, og Ulsan. Navnet benyttes med en noe annen uttale i navnet til Yeungnam University.
Jamaicaordenen
Jamaicaordenen (engelsk: Order of Jamaica) er en jamaikansk orden innstiftet 18. juli 1969 til belønning av fremstående jamaikanere og utlendinger. Jamaicas generalguvernør er ordenskansler. Jamaicaordenen rangerer som nummer fem av seks ordener i Jamaicas ordensvesen, etter Nasjonalheltens orden, Nasjonens orden, Ordenen for fremragende virke og Fortjenstordenen, men foran  Utmerkelsesordenen.
Inndeling
Jamaicaordenen har én klasse, der ordensinnehavere omtales som medlemmer. Den som tildeles ordenen tiltales The Honourable og får rett til å føre forkortelsen OJ etter sitt navn (OJ (Hon.) for utlendinger).
Insignier
Ordenstegnet er opphengt i et grønt ordensbånd og bæres i bånd om halsen. Brystbåndet har i tillegg en midtstripe i gult, svart og gult. Grønt, gult og svart er fargene i Jamaicas flagg.
Tildeling
Jamaicaordenen tildeles av Jamaicas generalguvernør etter råd fra statsministeren. Ordenen ble tidligere tildelt utenlandske statsoverhoder, en funksjon som senere er overtatt av Ordenen for fremragende virke. Utenlandske ordensinnehavere regnes som æresmedlemmer.
Det holdes investiturseremonier for nye ordensmedlemmer i generalguvernørens residens King's House i hovedstaden Kingston.
Fylkesvei 3044
Fylkesvei 3044 går mellom Kvelderønn og Gjone i Larvik kommune.
Frem til 2019 hadde veien betegnelsen fylkesvei 213 (Vestfold).
℮
℮-tegnet (-merket/-symbolet) er et symbol som benyttes for å attestere at mengden av en ferdigfylt vare i en forpakning er i samsvar med EU-direktiv 76/211/EØF. Det er en forkortelse for quantité estimée (fransk: antatt mengde).
Bruksområder
På en pakning skrives som regel innholdets volum eller vekt. Dette målet kalles varens nominelle volum respektive nominelle vekt. Symbolet ℮ skrives på varer som selges innenfor EU-området i nærheten av teksten over varens nominelle vekt eller volum for å vise at produsenten eller importøren av varen garanterer at feilmarginen for innholdets faktiske (virkelige) vekt eller volum ligger innenfor de grenser som har blitt besluttet gjennom EU-direktiv 76/211/EEC om «tilnærming av medlemsstatenes lovgiving om ferdigpakking av bestemte varer etter vekt eller volum».
Bruken av tegnet er ikke obligatorisk, og varierer derfor mye mellom de forskjellige EU-medlemslandene. I Sverige gir Sveriges provnings- och forskningsinstitut (SP) bedrifter retten til å bruke ℮-merket gjennom et ℮-merkingssertifikat.
Tegnets utforming
Symbolet ℮ minner om den likeformede bokstaven e, men med tykkere vertikale sider. Høyden skal være minst 3 mm. Tegnets utseende er nøye beskrevet i EU-direktivet 71/316/EGG.
Visning av tegnet
Mange fonter inneholder tegnet ℮, men det er ikke et «standardtegn» og det kan derfor skje at tegnet ikke vises hvis fonten ikke har støtte for tegnet.
Kvartett
Kvartett betegner i musikken enten et ensemble på fire personer eller en komposisjon for fire instrumenter.
Kvartetter er blant annet utbredt innen jazzen, der en standard kvartett består av en messingblåser, et strengeinstrument, en kontrabass og et trommesett.
Innen populærmusikken består kvartetter gjerne av to elektriske gitarer, en bassgitar og et trommesett.
Thoralf Gilbrant
Thoralf Gilbrant (født 23. mai 1919, død 11. februar 2006) var en profilert predikant og forfatter innen pinsebevegelsen.
Bakgrunn
Thoralf Gilbrant (f. Gulbrandsen) i Stavanger i 1919, som en av syv søsken. Han vokste opp i Ryfylke og ble tross sin ungdomsomvendelse til aktiv kristentro på et luthersk bedehus en av pinsebevegelsens store frontfigurer i Norge. Han var gift med Tobine Gilbrant (1916–1991) f. Aadneram og sammen hadde de fem barn. En av deres døtre er gift med tidligere Oslo-biskop Ole Chr. Kvarme.
Karriere
Han hadde en lang karriere som redaktør av pinsebevegelsens avis Korsets Seier. Han var redaktør av Illustrert Norsk Bibelleksikon 1965–1969 og ny utgave 1986–1992. Gilbrant var også nær medarbeider med Carl Fredrik Wisløff og Arthur Berg i arbeidet med å fremskaffe en moderne språklig bibeloversettelse, bibelutgaven Norsk Bibel, som kom ut  i 1988.
Gilbrant utgav også en lang rekke andre verk, deriblant Studiebibelen, en gresk-norsk lineæroversettelse av Det nye testamente i fem bind 1977–1982. Sistnevnte har senere blitt utvidet.
I de siste ti årene av sitt liv utgav Gilbrant en rekke bøker, blant annet en bok som omhandlet Sir Isaac Newton og hans forhold til Bibelens profetier.
Midtøsten-kvartetten
James Wolfensohn, tidligere president i Verdensbanken, var gruppens spesialutsending for Israels tilbaketrekning fra Gaza mellom mai 2005 og april 2006. Spesialutsendingen fikk i mandat fra gruppen å lede, kontrollere og koordinere verdenssamfunnets tiltak for å støtte tilbaketrekningen.
Sade Adu
Sade Adu (født Helen Folasade Adu 16. januar 1959 i Ibadan i Nigeria) er en britisk-nigeriansk sanger og komponist, kjent for sin myke, følelsesfulle altstemme. Hun har hatt stor suksess, spesielt på 1980- og 1990-tallet, med sitt engelske band, Sade, bestående av Stuart Mathewman (gitar og saksofon), Paul Denham (bass), Andrew Hale (keyboard) og Paul Cook (trommer).
Dale skule
Dale skule kan vise til flere skoler i Norge:
Midtøsten-kvartetten
Tony Blair, tidligere statsminister i Storbritannia, var gruppens offisielle utsending fra 27. juni 2007 til mai 2015.
Sade Adu
Sade Adu ble født til nigeriansk far og engelsk mor, vokste opp i Clacton-on-Sea i Essex, og flyttet til Camden Town i London i 1984. I begynnelsen var hun vokalist for to funkgrupper, Arriva og Pride, før hun under en opptreden i fjernsynsprogrammet The Tube lanserte bandet som bærer hennes navn. Hun har totalt solgt mer enn 80 millioner plater.
Gratis å spille
Gratis å spille (også gratis-å-spille) eller free-to-play (F2P) er en forretningsmodell til videospill som har muligheten til å la sine spillere til å spille større deler av spillet uten å betale, gjerne mot at spillerne kan betale for å motta ekstra innhold eller visuelle goder som ikke har effekt på selve spillopplevelsen.
Sade Adu
I 2017 ble hun forfremmet til kommandør (CBE) av Order of the British Empire.
Gratis å spille
Modellen ble først populært brukt tidlig i massivt multiplayer onlinespill (MMO) rettet mot hobbyspillere, men fant senere bredere adopsjon blant spill utgitt av store videospillutgivere for å bekjempe videospillpiratvirksomhet og høye systemkrav. Siden spill ved hjelp av konseptet er tilgjengelig uten kostnader for spillerne, bruker de andre måter for å samle inntekter, for eksempel ved å integrere reklame i spillet eller å ta betalt for visuelle goder som endrer utseende på spillerens figur og opplevelse.
Midtøsten-kvartetten
Gruppens ledere består ellers av USAs utenriksminister Hillary Clinton, Russlands utenriksminister Sergej Lavrov, EUs høyrepresentant for utenrikssaker og sikkerhetspolitikk Catherine Ashton og FNs generalsekretær Ban Ki-moon.
Sarpen
Sarpen (eller Dagbladet Sarpen) var en dagsavis som ble utgitt mellom 1854 og 1991 i Sarpsborg.
Avisen ble stanset av nazistene under andre verdenskrig og klarte aldri å ta igjen konkurrenten Sarpsborg Arbeiderblad da fredsdagene kom. Opplaget lå lenge rundt 2–3000 eksemplarer. I 1974 kjøpte Fredriksstad Blad opp utgiverrettighetene, men avisen fortsatte å tape penger. I 1980-årene ble det igangsatt en massiv kampanje for å øke opplaget, og abonnementene ble sterkt subsidiert. Resultatet ble en dobling av opplaget, men til en høy pris. Avisen kom med sin siste utgave julaften 1991.
Tadsjikistan under Sommer-OL 2004
Tadsjikistan under Sommer-OL 2004. Ni sportsutøvere, fem menn og fire kvinner, fra Tadsjikistan deltok i fem sporter, friidrett, bueskyting, boksing, bryting og skyting, under Sommer-OL 2004 i Athen. Det var tredje gang Tadsjikistan deltok i et sommer-OL. De vant ingen medaljer. Bueskytteren Nargis Nabieva var landets flaggbærer under åpningsseremonien.
Relvado
Relvado er en kommune i delstaten Rio Grande do Sul i sørregionen av Brasil.
Panasonic Lumix
Panasonic Lumix er en digitalkamera-serie fra Panasonic.
Panasonic Lumix-modeller:
David Zayas
David Zayas (født 15. august 1962) er en puertoricansk-amerikansk teater, film og TV-skuespiller. Han spilte rollen som Angel Batista på Showtime-serien Dexter og som Enrique Morales på HBO-fengselsdramaet Oz.
Djimon Hounsou
Hounsou var Oscar-nominert i klassen for beste mannlige birolle for rollen som Mateo i filmen In America. Under den 79. Oscar-utdelingen ble han på nytt nominert til beste mannlige birolle for filmen Blood Diamond.
Nuntii Latini
Nuntii Latini («latinske budbærere» eller «latinske nyheter») er et finsk nyhetsprogram som sender nyheter på latin. Sendingene startet 1. september 1989, og kringkastes av det finske statlige radio- og TV-selskapet YLE.
Sendinger
Programmet sendes ukentlig, og dekker hendelser og nyheter fra hele verden. Annenhver sak leses av en mannlig og en kvinnelig oppleser, og da utelukkende på latin.
Roar Sørensen
Roar Sørensen (født 1960) er en norsk forfatter, journalist og oversetter. Sørensen har fått utgitt sju bøker. Han har også oversatt bøker av spenningsforfatteren Robert Ludlum til norsk.
Tidrom
I fysikken er tidrom (eller romtid) enhver matematisk modell som kombinerer universets tre romlige dimensjoner med en tidsdimensjon. I moderne fysikk finnes også modeller med flere dimensjoner.
Fram til begynnelsen av 1900-tallet var den rådende oppfatningen at tid og rom, som beskrevet av newtonsk mekanikk, kunne behandles uavhengig av hverandre. Videre at det fantes en absolutt tid (selve «tida», som var den samme for alle – det vil si i alle referansesystemer) og et absolutt rom (som alle referansesystemer kunne måles i forhold til). Albert Einstein forkastet dette i 1905 med sin spesielle relativitetsteori.
Einsteins spesielle relativitetsteori var en kinematisk teori. Den geometriske beskrivelsen av den var det Hermann Minkowski som la frem i 1908, og denne introduserte den første formen for tidrom, som har blitt kjent som Minkowski-rom.
Et punkt i et tidrom kalles en hendelse og avstanden mellom to hendelser kalles et tidromintervall. I Minkowski-rom er tidromintervall uavhengige av treghetssystem og dermed like for alle observatører selv om avstander i tid og rom hver for seg ikke nødvendigvis er det. Minkowski-rom er «flate», som vil si at de romlige dimensjonene følger euklidsk geometri der Pythagoras teorem gjelder.
Det geometriske bildet av tidrommet ble viktig for Einstein i arbeidet med den generelle relativitetsteorien, som ble utviklet for å inkludere effektene av akselerert bevegelse og gravitasjon. I den generelle teorien ble den euklidske geometrien erstattet med riemannsk geometri, noe som åpnet for at tidrommet kunne krummes.
I moderne fysikk har det blitt utviklet flere modeller for tidrom med flere dimensjoner. Det er et åpent spørsmål hvor mange dimensjoner som trengs for å beskrive universet.
Adam Page
Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.
Hertugdømmet Slesvig
Hertugdømmet Slesvig, først Hertugdømmet Sønderjylland, var først et jarldømme mellom Eider i syd og Skodborg Å (senere Kongeå) i nord. Med Knud Lavard ble det endret til et hertugdømme, en europeisk adelstittel som også hadde spredt seg til Norden. Etter 1386 ble det mer alminnelig for danskene å benevne stedsnavnet som Slesvig (fra tysk Schleswig) framfor det danske Sønderjylland. Det har senere vært kjent under dette navnet.
Historie
Fra slutten av 1000-tallet ble Sønderjylland styrt og ikke minst forsvart av egen grensejarl. Da kong Nils av Danmark, på grunn av forræderiet til områdets jarl Elilf, hadde gått på et stort nederlag mot fyrst Henrik av venderne, innsatte kongen i 1115 sin unge nevø Knut Lavard som grensejarl. Det ble en suksess. Venderne ble drevet ut og Sønderjylland blomstret opp.
Som den første danske anla Knut Lavard den europeiske føydaltittelen hertug. Han hadde vokst opp hos Lothar III av Sachsen og blitt påvirket av det tyske. Av Lothar fikk han Henriks holsteinsk rike i len, noe som gjorde situasjonen uoversiktlig da Danmarks grensevokter mot syd også ble Tysklands forpost mot nord.
Etter at Knud Lavard ble myrdet i 1131 av sin fetter, kong Nils' sønn Magnus den sterke, som så ham som en farlig konkurrent til tronen, fikk Lothar et påskudd til å blande seg inn i danske forhold. Danmark kom i 50 år under tysk lenshøyhet. Likevel fortsatte praksisen med å gi Slesvig som et hertugdømme til et yngre medlem av kongehuset. Med utnevnelse av Abel av Danmark i 1232 begynte den tysk innflytelsen i Sønderjylland for alvor. Abel giftet seg inn i den holsteinske hertugslekten Schauenburg og støttet sine tyske svogre i kampen mot broren Erik Plogpenning. Etter at kong Erik var blitt drept ble Abel selv Danmarks konge, mens hans tid ble den korteste av alle danske konger. Han ble drept etter å ha forsøkt å inndrive skatt hos friserne i det vestlige Slesvig. Holsteinerne fikk tvunget igjennom, mot danskekongens vilje, at Abels eldste sønn Valdemar III av Slesvig skulle arve hertugdømmet. Det ble deretter betraktet som arvelig for Abel-slekten.
Abel-slekten ble en konstant trussel mot den danske tronen, delvis av at de selv mente seg arveberettiget til tronen ved at Abels sønn ble forhindret til å bli valgt, og delvis ved at slekten samarbeidet med de tyske schauenburgerne mot kronen. Den rike holsteinske adelen skaffet seg stadig mer land og gods i Sønderjylland, og ble til det slesvig-holsteinske ridderskap, en militær og økonomisk maktgruppe på begge sider av den danske riksgrense.
Under Valdemar Sejer ble rettsforholdene organisert og Sønderjylland kom under den Jyske Lov. Etter 1386 ble navnet Slesvig mere og mere alminnelig, oppkalt etter hovedbyen Slesvig.
Forbindelsen mellom kongeriket Danmark og hertugdømmet Slesvig ble til både et lensforhold og en personalunion, men samtidig var Eider Danmarks historiske sydgrense.
Etter 1920
Etter grensefastsettelsen 1920 brukes betegnelsen Sønderjylland (eller offisielt de sønderjyske landsdele) om den danske del, men prinsipielt er Sønderjylland og Slesvig samme område, med unntak av øyene Ærø og Femern, som også inngikk i Slesvig. Den danske delen kalles også Nordslesvig, den tyske Sydslesvig. På begge sider av grensa lever i dag nasjonale mindretall og i sørvest dessuten frisere.
Stednavnforskningen har godtgjort at området nord for Trenen, Slien og i Svans opprinnelig var bebodd av dansker, mens området ut mot Nordsjøen var frisisk og Stapelholm og naboområdene langs Ejderen var saksiske. Påvirkning sydfra gjennom det meste av senmiddelalderen og især etter reformasjonen, da tysk ble kirkespråk i Sydslesvig fortrengte etterhånden dansk som hovedspråk til fordel for plattysk. Området lød Jyske Lov (først på dansk, senere på plattysk) inntil innføringen av Preussische Landesgesetz i 1866. Noen få regler i Jyske Lov gjelder fremdeles. I 1864 ble hertugdømmet Slesvig erobret av Preussen og Østerrike under andre slesvigske krig, i 1867 ble Slesvig (Schleswig) forent med Holstein som den prøyssiske provinsen Schleswig-Holstein. I 1920 ble den nordlige halvdelen av Slesvig gjenforent med Danmark etter folkeavstemmingen om Slesvig.
Conghua
Conghua (kinesisk: 从化市; pinyin: Cónghuà Shì) er et byfylke i den subprovinsielle by Guangzhou (Kanton) i provinsen Guangdong i Folkerepublikken Kina.
I 1999 talte det 504 114 innbyggere.
Kulturminner
Guangyu-anetempelet (Guangyu ci, 广裕祠) ble i 2006 tilføyet på Folkerepublikken Kinas liste over nasjonale historiske minnesmerker og kulturgoder.
Kallesignal
Kallesignal er et kjennetegn som identifiserer utsenderen av en radiosending. Det kan bestå av et navn (for eksempel «Lillesand Radio») eller en bokstavkombinasjon (for eksempel «LAA») enten sendt på telefoni (opplest ved hjelp av stemmen), eventuelt med et bokstaveringsalfabet, eller sendt på telegrafi ved hjelp av morsealfabetet.
En radiostasjons oppkall til en annen spesiell radiostasjon består av den andre stasjonen sitt kallesignal fulgt av eget kallesignal. På amatørbåndene er «CQ» oppkall til alle som mottar kallingen. «Mayday» eller «SOS» er nødkalling til alle som mottar sendingen.
Et kallesignal kan identifisere for eksempel en amatørradiostasjon, lokalradiostasjon, kringkastingsstasjon, kystradiostasjon, skipsradiostasjon, luftfartøy, flygekontrollenhet, satellittradiostasjon, politipatrulje, ambulanse, brannbil eller sentral for politi, brannvesen eller ambulanse.
Militære stasjoner i NATO-land bruker enten kallesignal i den internasjonale kallesignallisten eller egne taktiske kallesignaler som kan være vanskelige å identifisere av ukjente og som daglig endres.
Fly kan bruke registreringsbokstavene eller forkortelse som kallesignal. LN-ABC kan forkortes til LBC og kalles med «lima bravo charlie». Rutefly bruker vanligvis rutenummeret som kallesignal. SAS-Norge sin rute SK 123 kalles med «Scanor123» mens Norwegians rute DY456 kalles med «Norshuttle 456». En luftambulanse kan kalles med «Helidoc 03».
Identifikasjon kan også gjøres digitalt på kringkastingsmottakere i f.eks. FM-båndet, slik at man på en liten skjerm kan avlese navnet på stasjonen.
Eksempler på norske kallesignal
I Norge er det Nasjonal kommunikasjonsmyndighet som administrerer kallesignal, blant annet for radioamatører.
Fotnote
1. Kallesignalene kan også begynne med:
Jakov Fak
I november 2010 fikk Fak slovensk statsborgerskap, og representerer dermed Slovenia. Han ble verdensmester på normaldistansen 20 km under VM i skiskyting 2012 i Ruhpolding. Under VM i skiskyting 2013 i Nové Město tok han bronse på 10 km sprint. Han ble igjen verdensmester under VM i skiskyting 2015 i Kontiolax, hvor han vant 15 km fellesstart.
Han tok sølv på normaldistansen under Vinter-OL 2018 i Pyeongchang.